
转讜住驻讜转



 诪谞砖拽 讻讬驻讬 讚注讻讜. 诪砖诪注 讚诪讗专抓 讬砖专讗诇 讛讜讗 讜讻谉 讘砖讬诇讛讬 诪讬 砖讗讞讝讜 (讙讬讟讬谉 讚祝 注讜:) 讜转讬诪讛 讚讘驻''拽 讚讙讬讟讬谉 (讚祝 讘. 讜砖诐) 转谞谉 注讻讜 讻讗专抓 讬砖专讗诇 诇讙讬讟讬谉 诪砖诪注 讚讛讜讬 诪讞讜抓 诇讗专抓 讜诪驻专砖 讘讬专讜砖诇' 讞爪讬讛 讘讗专抓 讜讞爪讬讛 讘讞讜抓 诇讗专抓: 专讘讬 讞谞讬谞讗 讛讜讛 诪转拽诇 诪转拽诇讬讛. 驻讬专讜砖 砖讜拽诇 讗讘谞讬诐 讜诪讜爪讗谉 拽诇讜转 讗诪专 注讚讬讬谉 诇讗 谞讻谞住转讬 诇讗专抓 讬砖专讗诇 讻讬讜谉 砖砖拽诇谉 讜诪爪讗谉 讻讘讬讚讜转 讗诪专 讻讘专 谞讻谞住转讬 诇讗专抓 讬砖专讗诇 讜讻谉 诪驻专砖 讘转谞讞讜诪讗 讘驻专砖转 砖诇讞 诇讱 讻砖注诇讛 专' 讞谞讬谞讗 讛讙讚讜诇 诪讘讘诇 讘拽砖 诇讬讚注 讗诐 谞讻谞住 诇讗''讬 讜讛讬讛 砖讜拽诇 讗讘谞讬诐 讻诇 讝诪谉 砖讛讬讜 拽诇讜转 讗诪专 注讚讬讬谉 诇讗 谞讻谞住转讬 . 诇讗专抓 讬砖专讗诇 讻讬讜谉 砖诪爪讗谉 讻讘讬讚讜转 讗诪专 讗讬谉 讗诇讜 讗诇讗 讗讘谞讬 讗专抓 讬砖专讗诇 讜讛讬讛 诪谞砖拽谉 讜拽专讗 注诇讬讛谉 讗转 讛驻住讜拽 讛讝讛 讻讬 专爪讜 注讘讚讬讱 讗转 讗讘谞讬讛: 

专讬讟讘"讗

诪谞砖拽 讻讬驻讬 讚注讻讜 驻讬'  讚注讻讜 讞爪讬讜 讘讗专抓 讜讞爪讬讜 讘讞讜爪讛 诇讗专抓 讻讚讗讬转讗 讘讬专讜砖诇诪讬 讘驻"拽 讚讙讬讟讬谉. 讜砖诇讗 讬讙诇讜 住讜讚 讛注讬讘讜专 驻讬' 专"转 讝"诇 诇注讜讘讚讬 讻讜讻讘讬诐 讜诪讝诇讜转 讻讚讗诪专讬谞谉 讻讬 讛讬讗 讞讻诪转讻诐 讜讘讬谞转讻诐 诇注讬谞讬 讛注诪讬诐 讝讛讜 住讜讚 讛注讬讘讜专: 



专' 讞谞讬谞讗 诪转拽谉 诪转拽诇讗 (驻讬' 专砖"讬 诪转拽谉. 诪转拽诇讛) 驻讬'  专砖"讬 诪转拽谉 诪讻砖讜诇讬 讛注讬专 讻讬 诪讞诪转 讞讬讘转 讛讗专抓 砖讛讬转讛 讞讘讬讘讛 注诇讬讜 诪讞讝专 砖诇讗 讬讘讗 砖诐 专注 注诇 讛讚专讻讬诐. 讜讛转讜住' 讝"诇 驻讬' 砖讛讬讛 砖讜拽诇 讗讘谞讬诐 讜讛讬讛 诪讜爪讗谉 拽诇讜转 讻讬讜谉 砖砖拽诇 讜诪爪讗谉 讻讘讚讜转 讗诪专 讻讘专 谞讻谞住转讬 诇讙讘讜诇 讗专抓 讬砖专讗诇 讜讻谉 诪驻专砖 讘转谞讞讜诪讗 讘驻专砖转 砖诇讞 讻砖注诇讛 专讘讬谞讜 讘讬拽砖 诇讬讚注 讗诐 谞讻谞住 诇讙讘讜诇 讗专抓 讬砖专讗诇 讻讬讜谉 讚诪爪讗谉 讻讘讚讜转 讗诪专 [讗讬谉 讗诇讜 讗诇讗] 讗讘谞讬 讗专抓 讬砖专讗诇 讜拽专讗 注诇讬讛谉 讻讬 专爪讜 注讘讚讬讱 讗转 讗讘谞讬讛 讜讗转 注驻专讛 讬讞讜谞谞讜 讜讬专讗讜 讗转 讻讘讜讚讱:





诪讛专砖"讗 - 讞讬讚讜砖讬 讗讙讚讜转

诇砖谞讛 讗讬拽诇注 专"讗 讻讜' 谞拽讟讜 讘讬讚讬讛 讜讗诪专 讗专抓 驻专讬 诇诪诇讞讛 诪专注转 讜讙讜'. 讻诇 讛谞讬 讗诪讜专讗讬 谞诪讬 砖住驻专讜 讘砖讘讞 讗"讬 诇讗讞专 讛讞讜专讘谉 讛讬讛 讜注"讻 转诇讛 讛讚讘专 专"讗 砖谞讬讟诇 砖讘讞讛 讗讝 诪专注转 讬讜砖讘讬 讘讛 讻讬 讛讚讘专 转诇讜讬 讘讝讻讜转 讜讞讜讘讜转 讬讜砖讘讬 讘讛. 讜诇住讜祝 砖谞讛 驻专砖"讬 诇住讜祝 讗讜转讛 砖谞讛 诪讚诇讗 拽讗诪专 诇砖谞讛 讗讞专转 讜拽讗诪专 讚讙诐 讗讜转谉 驻讬专讜转 讙讜驻讬讬讛讜 谞转诪注注讜 诪专注转 讬讜砖讘讬 讘讛 诇住讜祝 砖谞讛 讜专讬讘"诇 砖讗诪专 讗专抓 讗专抓 诇诪讬 讻讜' 诇注专讘讬讬诐 讛诇诇讜 讻讜' 讗驻砖专 砖讗诇讜 讛注专讘讬讬诐 讻砖专讬诐 讛讬讜 讗讘诇 讗诪专 讛讗专抓 讗讬谞讛 砖诇讛诐 讜诇讗 注诪讚讜 讘讛 讗诇讗 讘讞讟讗转讬谞讜 讗讬谞谉 专讗讜讬诐 讘砖讘讞讛: 


讗谞讬 专讗讬转讬 讘讘拽注转 讘讬转 砖讗谉 讻讜'. 驻专砖"讬 砖讛讬讗 诪砖讗专 讗专爪讜转 注讻"诇 讜专"诪 诇讟注诪讬讛 讻讚讗诪专讬谞谉 驻"拽 讚讞讜诇讬谉 专"诪 讗讻诇 注诇讛 砖诇 讬专拽 讘讘讬转 砖讗谉 讜讛转讬专 专讘讬 讘讬转 砖讗谉 讜讛转诐 驻专讬讱 讜讛讻转讬讘 诪谞砖讛 诇讗 讛讜专讬砖 讘讬转 砖讗谉 讜诪砖谞讬 讛专讘讛 讻专讻讬诐 讻讜' 注讻"诇: 


讜讗讬谉 诇讱 诪注讜诇讛 讘讻诇 讛讗专爪讜转 讻讜' 讻讗专抓 诪爪专讬诐. 专"诇 砖转诇讛 讗专抓 住讚讜诐 讘诪注诇转讛 诇讙谉 讛' 诇讗讬诇谞讜转 讜讻讗专抓 诪爪专讬诐 诇讝专注讬诐 讜诇讗 转诇讗谉 讘砖讗专 讗专爪讜转 讜讗讬谉 诇讛拽砖讜转 讚讛讗 讗"讬 讬讜转专 诪注讜诇讛 诪诪爪专讬诐 讜诇讗 转诇讛 讘讛 讜讻谉 谞讬诪讗 讘砖讗专 讗专爪讜转 讬"诇 讚讗专抓 住讚讜诐 讙讜驻讛 诪讻诇诇 讗"讬 讛讬转讛. 讜砖讗诪专 


讚讛讜讜 诪专讘讜 讘讛 诪诇讻讬 讻讜' 讜讗讬谉 诇讱 讟专砖讬诐 讬讜转专 诪讞讘专讜谉 讻讜'. 注讬讬谉 讘讙诪专讗 驻专拽 讜讗诇讜 谞讗诪专讬谉 讜诪讛 砖讬砖 诇讚拽讚拽 讘讝讛 注讬讬谉 讘讞讬讚讜砖讬谞讜 砖诐. 讜诪"砖 


讗诇讗 砖诪讘讜谞讛 注诇 讗' 诪讝' 讻讜' 讜诪诇转 砖谞讬诐 讘诪拽讜诐 讛讝讛 讻诪讜 砖讜谞讬诐 讜讻诪"砖 讛专讗"诐 驻专砖转 砖诇讞 诇讱. 讜砖讗诪专 


讗讘诇 砖诇讗 讘讟专砖讬诐 转"拽 讻讜' 讗驻砖专 砖讻讜讜谞讜 诇讛讜住讬祝 诪谉 讛住转诐 讗' 诪讞诪砖讬诐 讻讬 转讜住驻转 讛拽讚讜砖讛 讜讛讘专讻讛 讘讻"诪 讗' 诪谞' 讻诪讜 讛转专讜诪讛 讜讛讬讜讘诇 讜讞讙 讛砖讘讜注讜转. 讜砖讗诪专 


讗讘诇 讘讘专讻讜转讬讛 讻讜' 诪讗讛 砖注专讬诐 讛讜讗 诪讘讜讗专 砖诇驻讬 讛讟讘注 诇讗 讛讬讛 专讗讜讬 诇讬讙讚诇 专拽 讞诇拽 讗讞讚 诪拽' 砖讛讜讗 诪注砖专 诪谉 讛诪注砖专 讜讛讜讗 讞诇拽讜 讬转' 讘"讛 砖谞转谞讜 诇讻讛谉 讜讘讘专讻讜转讬讛 谞转讜住驻讜 讞诇拽讬 讛讗讚诐 爪"讟 讞诇拽讬诐 讜讛讜讗 驻讬专讜砖 讛讻转讜讘 注砖专 转注砖专 讗转 转讘讜讗转 讝专注讱 讛讬讜爪讗 讛砖讚讛 砖谞讛 砖谞讛 讜讙讜' 专"诇 转谉 诪注砖专 诪谉 讛诪注砖专 砖讛讜讗 讚讘专 讛专讗讜讬 诇讛讬讜转 讬讜爪讗 诪谉 讛砖讚讛 讘讻诇 砖谞讛 砖讛讜讗 讞诇拽讜 讬转' 砖谞转谉 诇讻讛谉 讜讛谞讜住祝 爪"讟 讞诇拽讬诐 讛诐 讘讗讜 讘讘专讻讛 诇讞诇拽 讛讗讚诐 讜拽"诇: 


讬讗讛 诪砖讘讞讬转讜 讻讜' 住讗讛 讗讞转 讻讜' 诪诪谞讛 诪砖讞 诪诪谞讛 讞诪专 讻讜'. 注"驻 诪"砖 讛讞讜专讬 讬讜砖讘讬 讛讗专抓 砖讛讬讜 诪专讬讞讬谉 讛讗专抓 诪诇讗 拽谞讛 讝讛 诇讝讬转讬诐 诪诇讗 拽谞讛 讝讛 诇讙驻谞讬诐 讻讜' 讻驻专砖"讬 讘讞讜诪砖 讗讘诇 讘诪注诇转 讗"讬 拽讗诪专 讛爪讚讜拽讬 讚讘讗专注讗 拽讟讬谞讗 讘讬转 住讗讛 讻讜' 诪诪谞讜 诪砖讞 讻讜' 讜拽"诇: 


谞讞诇转 爪讘讬 诇诪讛 讗"讬 谞诪砖诇讛 诇爪讘讬 讻讜'. 讚诇驻讬 驻砖讜讟讜 诪诇砖讜谉 讞驻抓 讻讚讗诪专讬' 诇注讬诇 讗专抓 砖爪讘讬讜谞讬 讘讛 讛讜讗 讻驻讜诇 讘讛讗讬 拽专讗 讚讛讬讬谞讜 讗专抓 讞诪讚讛 讚讻转讬讘 讘讬讛 讜注"讻 讚专砖讜讛讜 爪讘讬 砖讛讜讗 砖诐 讞讬讛 讘拽专讗. 讜砖讗诪专 


讝讘转 讞诇讘 讜讚讘砖 砖诪谞讬诐 诪讞诇讘 诪砖讜诐 讚讗专抓 讝讘转 讞诇讘 讜讙讜'. 讘讚讘专 砖讙讚讜诇讜 诪谉 讛讗专抓 诪讬讬专讬 砖谞砖转讘讞 讘讬讛 讗专抓 讬砖专讗诇 讜讞诇讘 讗讬谉 讙讚讜诇讜 诪谉 讛讗专抓 注"讻 讚专砖讜讛讜 讚拽讗讬 注诇 讛驻讬专讜转 砖诇 讗专抓 讬砖专讗诇 砖讝讻专 砖讛谉 砖诪谞讬诐 诪讞诇讘 讻讜' 讜拽"诇: 


讘住讜讚 注诪讬 讜讙讜' 讝讛 住讜讚 注讬讘讜专 讻讜'. 讻讚讗诪专讬谞谉 诇注讬诇 砖诇讗 讬讙诇讜 讛住讜讚 诇注讜讘讚讬 讻讜讻讘讬诐 讜注"讻 谞拽专讗 住讜讚 注诪讬. 讜讗诪专 


讜讘讻转讘 讬砖专讗诇 诇讗 讬讻转讘讜 讝讜 住诪讬讻讛 注"驻 诪"砖 驻专拽 讛驻讜注诇讬诐 诇讚讬讚讬 讞讝讬 诇讬 住驻专讗 讚讗讚诐 讛专讗砖讜谉 讜讻转讬讘 讘讬讛 讻讜' 专讘讬 诇讗 讬转拽专讬 讚讛讬讬谞讜 住诪讬讻讛: 


讚讜讻转讗 讚诪砖讛 讜讗讛专谉 诇讗 讝讻讜 讻讜'. 谞专讗讛 讚讗讛注讘专讛 讙讜驻讛 谞诪讬 拽讗诪专 讛讻讗 讚诪砖讛 讜讗讛专谉 诇讗 讝讻讜 讘讛 讚讻转讬讘 讻讬 诇讗 转注讘讜专 讗转 讛讬专讚谉 讜讙讜' 讜讗谞讗 诪讬 讬讬诪专 讻讜' 讜诇讻讱 谞讘讛诇转讬 诇注讘讜专 讘诪讬爪专讗: 


专"讗 诪谞砖拽 讻讬驻讬 讚注讻讜 专"讞 诪转拽谉 诪转拽诇讬讛 专' 讗诪讬 讜专' 讗住讬 拽讬讬诪讬 讻讜'. 注讬讬谉 驻专砖"讬 讜诇讗 讬讚注谞讗 诪讗讬 专讘讜转讬讬讛讜 砖注砖讜 讻谉 讘讗专抓 讬砖专讗诇 讻讬 讜讚讗讬 诪谉 讛专讗讜讬 诇讛讬讜转 讘讻诇 诪拽讜诐 讜谞专讗讛 诇驻专砖 讚讛"拽 砖讻讜讜谞讜 诇转拽谉 讛诪转拽诇讬谉 讚讛讬讬谞讜 诪讻砖讜诇讬 讛注讬专 讘讗讜转谉 讻讬驻讬 讜住诇注讬诐 讜专' 讗诪讬 讜专' 讗住讬 拽讬讬诪讬 诪砖诪砖讗 诇讟讜诇讗 专"诇 讗讜转谉 住诇注讬诐 讛注诪讬讚讜 诪砖诪砖讗 讻讜' 诇诪拽讜诐 砖讛诐 驻讜谞讬诐 诇诇讻转 讜讛砖转讗 谞讬讞讗 拽专讗 讚诪讬讬转讬 讻讬 专爪讜 注讘讚讬讱 讗转 讗讘谞讬讛 讜讗转 注驻专讛 讜讙讜' 讗讻讜诇讛讜 讗诪讜专讗讬 拽讗讬:





诪讛专"诐 砖讬祝

讻转讘转讬 讘讗讜专讱 讘讞讬诇讜拽讬: 


讙诪' 讗谞讬 专讗讬转讬 讘讘拽注转 讘讬转 砖讗谉 讘讬转 住讗讛 注讜砖讛 砖讘注讬诐 讻讜'. 讚讗"诇 讘讘专讻讜转讬讛 讛讜讬 讚讛讗 讘讘专讻讜转讬' 诪讗讛 砖注专讬诐 讻诇 诪拽讜诐 诇驻讬 讞砖讘讜谉 讜讗"讻 讘砖谞讛 驻砖讜讟讛 诇讗 诪讙讬注 诇讘讬转 住讗讛 谞' 讗诪讛 注诇 谞' 讗诪讛 讗驻讬诇讜 讻讜专 讗讞讚: 


讙诪' 讚"讗 讻讜' 讗讬 诪讛 爪讘讬 讝讛 拽诇 讻讜'. 讜诇讗 诪拽砖讛 诇诇砖讜谉 专讗砖讜谉 讬砖 诇讬讬砖讘 讜拽"诇: 


讙诪' 讜讘讻转讘 讘讬转 讬砖专讗诇 诇讗 讬讻转讘讜 讝讛 住诪讬讻讛. 砖讻谉 讚专讱 注讜讚 讛讬讜诐 讛住诪讬讻讜转 讘讗"讬 诪讘' 驻谞讬诐 讗讜 讗诐 讛讜讗 注诪讜 讘诪拽讜诪讜 拽专讬 诇讬讛 专讘讬 讜注讜诇讛 诇住"转 [讘砖诐 专讘讬] 讜讗诐 讗讬谞讜 注诪讜 讻讜转讘讬谉 诇讜 讘讻转讘 讜讛讚讬谉 砖讗讬谉 住诪讬讻讛 讗诇讗 讘讗"讬 诇驻谞讬 讗诇讛讬诐 讛讻转讜讘讬谉 讘驻专砖讛 讜讻讬讜谉 讚讻转讬讘 注诇 讗讚诪转 讬砖专讗诇 诇讗 讬讘讗讜 讗"讻 讘讟诇 讛住诪讬讻讛 讛专讗砖讜谞讛 专拽 讘讻转讘 诇讝"讗 讘讻转讘 讘讬转 讬砖专讗诇 诇讗 讬讻转讘讜 讝讛 住诪讬讻讛 讜拽"诇 讜讗"诇 讚讛讜"诇 诇专"讗 诇讜诪专 诪讬讚 讻砖谞讻谞住 诇讗"讬 驻诇讟讬 诇讬 诪转专转讬 讚讗讬谉 讝讛 拽讜砖讬讗 讜拽"诇: 


讘专砖"讬 讘讚"讛 讘讬转 住讗讛 注讜砖讛 讻讜' 砖讛专讬 谞诪砖诇讛 诇讙谉 讻讜'. 讗讬谉 诪讚讜拽讚拽 讻"讻 讗祝 砖讬砖 诇爪讚讚讜 讜拽"诇: 


讘转讜住' 讘讚"讛 专"讞 讛讜讬 诪转拽诇 讻讜'. 诇驻讬专讜砖 讛转讜住' 诪讗讬 拽诪"诇 讜爪"诇 砖讛讬讛 诪谞砖拽 讜注讬拽专 讞住专 诪讙诪' 专拽 诪讚拽驻讬讚 诇讬讚注 讗诐 谞讻谞住 诇讙讘讜诇 讗"讬 注"讻 诇讗讬讝讛 注谞讬谉 讛讬讛 诇谞砖拽 讜诇讞讘讘讛:





专砖"砖

专砖"讬 讚"讛 住讗讛 拽诪讞. 讜讛谞驻讛 讻讜'. 讜拽讜诇讟转 讛住讜诇转. 讻爪"诇. 讜讻"讛 讘注"讬:





讛讙讛讜转 讬注讘"抓

讛讗讬 转讗诇转讗. 谞"讘 诪诇砖讜谉 转讗诇讬 讘驻' 讛讞讜讘诇 [爪"讘 讗' 讜注转讜住' 讚讘"拽 谞"讞 讘' 讚"讛 拽砖讘讗] 转讗诇讬 讘讬 讙讜驻谞讬 讜讚讻讜转讛 讟讜讘讗:





讘谉 讬讛讜讬讚注

讜职讛址讜职讬指讗 讻旨职诪执讘旨值讬 诪执讬讻职住执讬 注址讚 讗址拽职专指讗 讚旨职转讜旨诇职讘旨址谞职拽执讬 注侄砖讉职专执讬谉 讜职转址专职转旨值讬 驻旨址专职住值讬 讗讜旨专职讻旨指讗. 谞专讗讛 讝讻转讛 讗专抓 讬砖专讗诇 诇讝讛 讛砖讬注讜专 讘讝讻讜转 讛转讜专讛 砖谞讬转谞讛 诇讛诐 讘注讘讜专 讗专抓 讬砖专讗诇 讚讻转讬讘 (转讛诇讬诐 拽讛, 诪讚) 讜址讬执旨转值旨谉 诇指讛侄诐 讗址专职爪讜止转 讙旨讜止讬执诐 讘址旨注植讘讜旨专 讬执砖职讈诪职专讜旨 讞只拽指旨讬讜, 讜讛转讜专讛 谞讬转谞讛 讘讻志讘 讗讜转讬讜转 讜讛讬讛 讛专讜讞讘 砖砖讛 驻专住讗讜转 讘讝讻讜转 转讜专讛 砖讘注诇 驻讛 砖讛讬讗 砖砖讛 住讚专讬诐 讜住讬诪谞讬诐 讗诇讜 砖诇 讛讗讜专讱 讜讛专讜讞讘 讛讜讗 讗讜转 讘讻志讜 砖讛诐 讻志讘 讜讗志讜 专诪讝 砖讗讜诪专讬诐 诇讛诐 '讘讻讜' 讘讻讬讛 注诇 讛讟讜讘 讛讙讚讜诇 讗砖专 住讜驻讜 谞讞专讘 讘注讘讜专 注讜谞讜转讬讻诐 讻讻转讜讘 讗侄专侄抓 驻职旨专执讬 诇执诪职诇值讞指讛 诪值专指注址转 讬止砖职讈讘值讬 讘指讛旨 (转讛诇讬诐 拽讝, 诇讚).



讗指诪址专: "讗侄专侄抓 讗侄专侄抓 讛址讻职谞执讬住执讬 驻旨值专讜止转址讬执讱职!. 讛讗 讚讻驻诇 诇砖讜谞讜 '讗侄专侄抓 讗侄专侄抓' 讞讚 讻谞讙讚 讞诇拽 讛讙砖诪讬 讜讞讚 讻谞讙讚 讞诇拽 讛专讜讞谞讬 砖讘讛. 讗讬 谞诪讬 讞讚 讻谞讙讚 讗专抓 讛转讞转讜谞讛 讜讞讚 讻谞讙讚 讗专抓 讛注诇讬讜谞讛 讛诪砖驻注转 讘转讞转讜谞讛 讚讻转讬讘 讬职专讜旨砖指讈诇址鈥嵵醋� 讛址讘职旨谞讜旨讬指讛 讻职旨注执讬专 砖侄讈讞只讘职旨专指讛 诇指旨讛旨 讬址讞职讚指旨讜 (转讛诇讬诐 拽讻讘, 讙).



讞植讝执讬谞职讛讜旨 讚旨址讛植讜讜旨 拽址讬职诪值讬 讻旨职注执讝旨值讬. 谞诪爪讗 谞转诪注讟 讛讟讜讘 诪砖讬注讜专 注讙诇 诇砖讬注讜专 注讝 讜讛讛驻专砖 讘讬谉 诪住驻专 注讙诇 [103] 诇讘讬谉 诪住驻专 注讝 [77] 讛讜讗 讻"讜 讻诪谞讬谉 砖诐 讛讜讬志讛 [26] 诇专诪讜讝 讘注讘讜专 讞诇讜诇 讛砖诐 砖讞诇诇讜 讘注讜谞讜转 谞转诪注讟讛 讛讟讜讘讛.



讘旨职讘执专职讻讜止转侄讬讛指 砖讈侄诇 讗侄专侄抓 讬执砖讉职专指讗值诇, 讘旨值讬转 住职讗指讛 注讜止砖讉指讛 讞指诪值砖讈 专执讘旨讜止讗 讻旨讜止专执讬谉. 谞专讗讛 诇讬 诇专诪讜讝 砖讘讝讻讜转 讛转讜专讛 砖讛讬讗 讞诪砖讛 住驻专讬诐 谞注砖讛 讛讟讜讘 讛讝讛 讜讞诪砖讛 专讘讜讗 讻讜专讬谉 讛诐 讞诪砖讬诐 讗诇祝 讻讜专讬谉 专诪讝 砖讛诪讝讜谉 谞诪砖讱 诪谉 讛讘讬谞讛 砖讬砖 讘讛 讞诪砖讬诐 砖注专讬诐.
讗讜 专诪讝 诇讻"讛 讞住讚讬诐 讜讻"讛 讗转讜讜谉 讚讬讞讜讚讗 砖讗讜诪专讬诐 讘讘讜拽专 讜讻"讛 讗转讜讜谉 砖讗讜诪专讬诐 讘注专讘 讜诇讻谉 注讜砖讛 讞诪砖讛 专讘讜讗 讻讜专讬谉 砖讛诐 讞诪砖讬诐 讗诇祝 讻讜专讬谉.



讜职讛址谞旨值讬 诪执讬诇值讬 讘旨执讟职专指砖讈执讬诐, 讗植讘指诇 砖讈侄诇旨止讗 讘旨执讟职专指砖讈执讬诐, 讞植诪值砖讈 诪职讗指讛. 驻讬专砖 专砖"讬 讝"诇 砖讘注 驻注诪讬诐 砖讘注讬诐 讛专讬 讗专讘注 诪讗讜转 讜转砖注讬诐 讜讘诪拽讜诐 砖讗讬谉 讟专砖讬诐 讬砖 诇讛讜住讬祝 注讚 讞诪砖 诪讗讜转 注讬讬谉 砖诐. 讜爪专讬讱 诇讛讘讬谉 诪讛 讟注诐 讬砖 诇讛讜住讬祝 注砖专讛 讚讜拽讗 诇讛砖诇讬诐 注讚 讞诪砖 诪讗讜转?
讜谞专讗讛 诇讬 讘住"讚 讚转专讜诪讛 讙讚讜诇讛 讛讜讗 转专讬 诪诪讗讛 讜砖讗专 讗专爪讜转 砖讘讗专抓 讬砖专讗诇 砖讗讬谞诐 讟专砖讬诐 讛诐 讛诪砖讜讘讞讬诐 讜诇讻谉 专讗讜讬 砖讬讛讬讛 讘讛诐 转讜住驻转 注诇 讛讟专砖讬诐 砖讬注讜专 转专讜诪讛 砖讛讜讗 转专讬 诪诪讗讛 讜诇驻讬 诪住驻专 讗专讘注 诪讗讜转 讜转砖注讬诐 注讜诇讛 转专讬 诪诪讗讛 诪住驻专 注砖专讛 诪讻诇 诪拽讜诐 讜讘讝讛 谞砖诇诐 讞诪砖 诪讗讜转. 谞诪爪讗 诇驻讬 讝讛 讻讬讜谉 砖砖驻注 讞讜抓 诇讗专抓 讘讬砖讬讘转讛 讛讜讗 砖讘注讬诐 讻讜专 爪专讬讱 砖讬讙讬注 砖驻注 讗专抓 讬砖专讗诇 注讚 讞诪砖 诪讗讜转 讻讜专.
讜讘讝讛 讬讜讘谉 讘住"讚 讛驻住讜拽 讘讛讜砖注 (讛讜砖注 讘, 讟讝) 诇指讻值谉 讛执谞值旨讛 讗指谞止讻执讬 诪职驻址转侄旨讬讛指 讜职讛止诇址讻职转执旨讬讛指 讛址诪执旨讚职讘指旨专 讜职讚执讘址旨专职转执旨讬 注址诇 诇执讘指旨讛旨 讜职谞指转址转执旨讬 诇指讛旨 讗侄转 讻职旨专指诪侄讬讛指 诪执砖指旨讈诐 讜职讗侄转 注值诪侄拽 注指讻讜止专 诇职驻侄转址讞 转执旨拽职讜指讛, 讜专砖"讬 驻讬专砖 注诪拽 注讻讜专 注诪拽 讛讙诇讜转 砖讛讬讜 注讻讜专讬诐 讘讜 讬讛讬讛 诇讛诐 诇驻转讞 转拽讜讛. 讜注讚讬讬谉 拽砖讛 注讻讜专 诪砖诪注 拽讗讬 注诇 讛诪拽讜诐 注爪诪讜 讜诇讗 注诇 讬讜砖讘讬讜?
讜讘讝讛 谞讬讞讗 讚拽专讬 诇讞讜抓 诇讗专抓 注诪拽 注讻讜专 讻讬 讘专讻转 讞讜抓 诇讗专抓 讛砖驻注 砖诇讛 讬讙讬注 注讚 砖讘注讬诐 讻讜专 讜讝讛 谞专诪讝 讘讗讜转讬讜转 注指讻讜止专 讞诇拽 讛转讬讘讛 诇砖转讬诐 讜拽专讬 讘讛 注' 讻讜专 讜注诇 驻讬 讝讛 讛讞砖讘讜谉 砖诇 注' 讻讜专 讬讛讬讛 诇驻转讞 讝讜 讗专抓 讬砖专讗诇 砖砖诐 砖注专 讛砖诪讬诐 转执旨拽职讜指讛 '转拽 讜讛' 讜讛讬讬谞讜 讜讛 诇砖讜谉 砖诪讞讛 讻诪讜 砖讗诪专讜 (讗讬讻讛 专讘转讬 讗, 诇讘) 讘讬谉 讜讬 诇讜讛 谞讬爪讜诇 专讘谉 讬讜讞谞谉 讘谉 讝讻讗讬, 讻诇讜诪专 讬砖 诇讛 砖诪讞讛 砖诇 讞诪砖 诪讗讜转.
讜诇驻讬 讝讛 砖驻注 讗专抓 讬砖专讗诇 讬讙讬注 注讚 讞诪砖 诪讗讜转 砖讛讬讗 诪住驻专 讘' 驻注诪讬诐 谞专 [250] 讜讘讝讛 讬讜讘谉 讘住"讚 (爪驻谞讬讛 讗, 讬讘) 讘指旨注值转 讛址讛执讬讗 讗植讞址驻值旨砖讉 讗侄转 讬职专讜旨砖指讈诇址鈥嵵醋� 讘址旨谞值旨专讜止转, 讻讬 砖驻注 砖诇讛 讬讙讬注 诇砖讬注讜专 谞专 讜谞专.
讙诐 讛讜讗 诪住驻专 讞诪砖 诪讗讜转 讗讘专讬诐 砖讬砖 诇讗讬砖 讜讗砖转讜 讝讛 专诪"讞 [248] 讜讝讜 专谞"讘 [252] 讜讘讛讬讜转 讬砖专讗诇 注诇 讗讚诪转诐 讚讜诪讬诐 诇讛转讞讘专讜转 讗砖讛 注诐 讘注诇讛 讚讻转讬讘 讻执旨讬 讬执讘职注址诇 讘指旨讞讜旨专 讘职旨转讜旨诇指讛 讬执讘职注指诇讜旨讱职 讘指旨谞指讬执讱职 (讬砖注讬讛 住讘, 讛).
讙诐 讛讜讗 诪住驻专 诪诇讜讬 砖诐 砖讚讬 [砖讬志谉 讚诇志转 讬讜志讚 = 500] 诇讻讱 讛拽讚讜砖 讘专讜讱 讛讜讗 讛讘讟讬讞 诇讗讘讜转 讘诪转谞转 讛讗专抓 讘砖诐 砖讚讬.
讜讘讝讛 讬讜讘谉 (转讛诇讬诐 拽诪讝, 讬讘) 砖址讈讘职旨讞执讬 讬职专讜旨砖指讈诇址鈥嵵醋� 讗侄转 讛殖' 讛址诇职诇执讬 讗直诇止拽址讬执讱职 爪执讬旨讜止谉 讻执旨讬 讞执讝址旨拽 讘职旨专执讬讞值讬 砖职讈注指专指讬执讱职 讘值旨专址讱职 讘指旨谞址讬执讱职 讘职旨拽执专职讘值旨讱职, 讻讬 讗诐 转诪诇讗 讗转 '讬专讜砖诇讬诐' 讻驻讬 讛拽专讬讗讛 砖诇讛 砖谞拽专讗转 讘砖谞讬 讬讜讚讬谉 讜讙诐 转诪诇讗 讗讜转 诪诐 讘讬讜志讚 讻讝讛 '诪讬诐' 讻驻讬 谞拽讜讚 讛讞讬专志拽 砖诇 拽专讬讗转讛 讬注诇讛 讛诪诇讜讬 诪住驻专 讞诪砖 诪讗讜转 讻讝讛 讬讜志讚 专讬志砖 讜讬志讜 砖讬志谉 诇诪志讚 讬讜志讚 诪讬志诐 [500] 讜诇讝讛 讗诪专 '讘值旨专址讱职 讘指旨谞址讬执讱职 讘职旨拽执专职讘值旨讱' 讚砖讬注讜专 讛砖驻注转 讛讘专讻讛 砖讛讬讗 讞诪砖 诪讗讜转 专诪讜讝讛 '讘职旨拽执专职讘值旨讱'.
讜诇讝讛 讗诪专 (讬砖注讬讛 诪, 讘) 讚址旨讘职旨专讜旨 注址诇 诇值讘 讬职专讜旨砖指讈诇址鈥嵵醋� 讜职拽执专职讗讜旨 讗值诇侄讬讛指, 诇值讘 讛讬讬谞讜 专讜爪讛 诇讜诪专 讛诪诇讜讬 转讘砖专讜 讘讟讜讘 讛专诪讜讝 讘诪诇讜讬 讬专讜砖诇讬诐 讜职拽执专职讗讜旨 讗值诇侄讬讛指 讻诇讜诪专 讝讛 讛专诪讝 讛讜讗 讻驻讬 讛拽专讬讗讛 砖谞拽专讗转 讬专讜砖诇讬诐 讘砖谞讬 讬讜讚讬谉 讜诇讗 讻驻讬 讛讻转讬讘讛 讻讬 讛讬讗 讻转讜讘讛 讘讬讜志讚 讗讞转 讜讞住专讛 讬讜志讚 砖谞讬转.



住职讗指讛 讘旨执讬讛讜旨讚指讛 讛指讬职转指讛 注讜止砖讉指讛 讞指诪值砖讈 住职讗执讬诐. 谞专讗讛 讛讻讜谞讛 讛讬转讛 注讜砖讛 讞诪砖 住讗讬谉 讗讞专 讙讬讘讜诇 讻讬 诇专讜讘 砖讜诪谉 讛讞讬讟讬诐 讜讞砖讬讘讜转诐 砖讜讗讘讬谉 讜讘讜诇注讬诐 诪讬诐 讛专讘讛 讘讙讬讘讜诇 讛拽诪讞 注讚 砖讬讜住讬祝 讘诪砖拽诇讜 注诇 讞讚 讗专讘注 诪讻讞 专讘讜讬 讛诪讬诐 讛谞讘诇注讬诐 讘讜 讘砖注转 讙讬讘讜诇 讚讗驻讬诇讜 讛住讜讘讬谉 讜讛诪讜专住谉 讘谞讬 讙讬讘讜诇 谞讬谞讛讜 讜讘讜诇注讬诐 诪讬诐 专讘讬诐.



讘旨值讬转 住职讗指讛 讗址讞址转 讛执谞旨执讬讞址 诇执讬 讗址讘旨指讗, 诪执诪旨侄谞旨指讛 诪职砖讈址讞, 诪执诪旨侄谞旨指讛 讞植诪址专, 诪执诪旨侄谞旨指讛 注执讘旨讜旨专, 诪执诪旨侄谞旨指讛 拽执讟职谞执讬旨讜止转, 诪执诪旨侄谞旨指讛 专讜止注讜止转 诪执拽职谞指转执讬. 讞诪砖讛 讛谞讗讜转 讬讜爪讗 诇讜 诪诪谞讛 诪砖讞 讜讞诪专 讜注讬讘讜专 砖讛讜讗 讛讞讟讬诐 砖诪讛诐 讬讛讬讛 讛诇讞诐 讜讛拽讟谞讬讜转 砖讛诐 讚讜诪讬谉 诇讚讙谉 讚诇讻讱 讗讬谉 讗讜讻诇讬诐 讗讜转诐 讛讗砖讻谞讝讬诐 讘驻住讞 讜讙诐 诪专注讛 讛讘讛诪讛 砖诪诪谞讛 讬拽讞 讘砖专 砖诪谉 诇讗讻讜诇.
讜诇讻谉 讗诪专 讛讻转讜讘 (讚讘专讬诐 讬讗, 讬讚) 讜职讗指住址驻职转指旨 讚职讙指谞侄讱指 讝讛 注讬讘讜专 讜拽讟谞讬讜转, 转执讬专止砖职讈讱指 讜职讬执爪职讛指专侄讱指 讝讛 讞诪专 讜诪砖讞, 讜职谞指转址转执旨讬 注值砖侄讉讘 讘职旨砖指讉讚职讱指 诇执讘职讛侄诪职转侄旨讱指 讻讚讬 砖转讗讻诇 讘砖专 砖诪谉 诪诪谞讛 讜讘讝讛 讜职讗指讻址诇职转指旨 讜职砖指讉讘指注职转指旨 讘讻讜诇讛讜谉.



讗执讬, 诪址讛 爪旨职讘执讬 讝侄讛 拽址诇, 讜职讗值讬谉 讘旨职砖讉指专讜止 砖讈指诪值谉, 讗址祝 讗侄专侄抓 讬执砖讉职专指讗值诇 拽址诇旨指讛 诇职讘址砖旨讈值诇, 讜职讗值讬谉 驻旨值专讜止转侄讬讛指 砖讈职诪值谞执讬诐?. 拽砖讗 诇诪讛 讛讜爪专讱 诇驻专砖 讻讗谉 拽诇讜转 讛爪讘讬, 讜住讙讬 诇讜诪专 讛讻讬 讗讬 诪讛 爪讘讬 讝讛 讗讬谉 讘砖专讜 砖诪谉 讗祝 讗专抓 讬砖专讗诇 讗讬谉 驻专讜转讬讛 砖诪谞讬诐? 讜注讜讚 讬砖 诇讛拽砖讜转 拽讜砖讬转 讛讙讗讜谉 诪讛专"诐 砖讬祝 讝"诇 诇诪讛 诇讗 砖讗诇 砖讗诇讛 讝讜 注诇 诇砖讜谉 专讗砖讜谉 砖讗诪专 诪讛 爪讘讬 讗讬谉 注讜专讜 诪讞讝讬拽 讘砖专讜?
讜谞专讗讛 诇讬 讘住"讚 讚讞讚讗 诪转专爪讛 讘讞讘专转讛 讚讛讟注诐 讚讗讬谉 讘砖专 讛爪讘讬 砖诪谉 诪驻谞讬 砖讛讜讗 拽诇 讜专抓 讛专讘讛 转诪讬讚 讜诇讻讱 讛讜讗 讬讙讬注 转诪讬讚 讜讬讻讞讬砖 讘砖专讜 讜诇讝讛 讗诪专 讗执讬 诪址讛 爪旨职讘执讬 讝侄讛 拽址诇, 讜诪讞诪转 拽诇讜转讜 专抓 讛专讘讛 讜讬讙讬注 讜诇讻讱 讗值讬谉 讘旨职砖讉指专讜止 砖讈指诪值谉, 讗址祝 讗侄专侄抓 讬执砖讉职专指讗值诇 砖讛讬讗 拽址诇旨指讛 诇职讘址砖旨讈值诇 驻专讜转讬讛 讜诇讻讱 讝讜 讛讬讗 住讬讘讛 砖讬讻讞讬砖 讞讬诇讛 讜诇讗 讬讛讬讜 驻旨值专讜止转侄讬讛指 砖讈职诪值谞执讬诐. 讜讘讝讛 谞转专爪讛 拽讜砖讬转 诪讛专"诐 砖讬祝 讝"诇 讚诇讗 砖讬讬讻讛 砖讗诇讛 讝讜 注诇 诇砖讜谉 专讗砖讜谉 讻讬 '诪讛 砖讗讬谉 注讜专讜 诪讞讝讬拽 讗转 讘砖专讜' 讗讬谉 诇讝讛 砖讬讬讻讜转 讘讝讛.
讜讚注 讻讬 讚专砖讛 讝讜 砖诇 诪讛 爪讘讬 讝讛 拽诇 诪讻诇 讛讞讬讜转 住诪讬讱 诇讛 注诇 讚专砖讛 讚拽讜讚诐 讻讬 讘砖讘讬诇 讚诪讬讜谉 讛拽诇讜转 诇讞讜讚 讛讜讛 诇讬讛 诇讚诪讜转讛 诇谞砖专 讚讻谉 讗诪专 讛转谞讗 (诪砖谞讛 讗讘讜转 讛, 讻) 讛讜讬 拽诇 讻谞砖专 讜专抓 讻爪讘讬, 讗讱 讛讜讗讬诇 讜讬砖 谞诪讬 讚专砖讛 讗讞专转 讘爪讘讬 讜讛讜讗 '诪讛 爪讘讬 讝讛 讗讬谉 注讜专讜 诪讞讝讬拽 讘砖专讜' 诇讻讱 讙诐 诇注谞讬谉 讛拽诇讜转 注砖讛 讛讚诪讬讜谉 讘爪讘讬 讚讛讗 讜讛讗 讗讬转讗 讘爪讘讬.



(砖诪讜转 讙, 讬讝) "讗侄专侄抓 讝指讘址转 讞指诇指讘 讜旨讚职讘指砖讈", 砖讈职诪值谞执讬诐 诪值讞指诇指讘 讜旨诪职转讜旨拽执讬诐 诪执讚旨职讘址砖讈. 谞专讗讛 诇讬 讘住"讚 讛讻讜谞讛 诇讜诪专 讗讬讻讗 讛讜讻讞讛 讚驻专讜转讬讛 砖诪谞讬诐 诪谉 讛讞诇讘 讗砖专 讝讘 诪谉 讛注讝讬诐 讘注讘讜专 砖讗讜讻诇讬诐 注诇讬谉 砖诇 转讗谞讬诐 讜讗诐 讛注诇讬谉 讻诇 讻讱 砖诪谞讬诐 砖注讜砖讬诐 讘注讝讬诐 讞诇讘 讻谞讞诇 讻诇 砖讻谉 讛驻讬专讜转! 讜讙诐 讬砖 讛讜讻讞讛 诇诪转讬拽讜转 讛驻讬专讜转 诪谉 讛讚讘砖 讛讝讘 诪谉 讛转讗谞讬诐 讜讬讛讬讛 讘讗专抓 讻诪讜 谞讞诇 讜诇讝讛 讗诪专 讬砖 讛讜讻讞讛 注诇 讛砖讜诪谉 砖诇讛诐 诪谉 讛讞诇讘 砖诇 讛注讬讝讬诐 讜讬砖 讛讜讻讞讛 注诇 诪转讬拽讜转 砖诇讛诐 诪谉 讛讚讘砖 砖诪转注专讘 注诐 讛讞诇讘 讘讗专抓.



诪址注植砖讉侄讛 讘旨职讗指讚指诐 讗侄讞指讚 砖讈侄砖旨讈执讙旨值专 诇职讘值讬转 讞指诪执讬讜 讬址讬执谉 讞指讚指砖讈, 讜职砖讈侄诪侄谉 讞指讚指砖讈, 讜旨讻职诇执讬 驻旨执砖讈职转旨指谉 讞指讚指砖讈 讘旨址注植爪侄专侄转. 讛谞讛 诪讗诪专 讝讛 讛讜讗 讘讙诪专讗 讚讘转专讗 (讘讘讗 讘转专讗 拽诪讜.) 讜讛讘讬讗讜 讘注诇 注讬谉 讬注拽讘 讻讗谉. 讜讬砖 诇讛拽砖讜转 讘砖讗诇讛 讝讜 讚砖讜讗诇 '诪址讗讬 拽指诪址砖讈职诪址注 诇指谉' 讜讛诇讗 讜讚讗讬 讞讚讜砖 讙讚讜诇 拽讗 诪砖诪注 诇谉 讚讙讚诇讜 讛注谞讘讬诐 讜讛讝转讬诐 讜讛驻砖转谉 拽讜讚诐 注爪专转 讜讗诇讜 讚专讻诐 诇讛转讙讚诇 讘住讜祝 讛拽讬抓!
讜谞专讗讛 诇讬 讘住"讚 讚诪爪讬谞讜 诇讛专诪讘"诐 讝"诇 讘讛诇讻讜转 讚注讜转 (讘, 讚) 讛讜讗 讛讬讛 诪讜谞讛 讞住讬讚讜转 砖讛讬讛 谞讜讛讙 讘讛 专讘 注"讛 讜讘讻诇诇诐 讛讜讗 砖诇讗 砖讞 砖讬讞讛 讘讟诇讛, 讜讛诪讘讗专讬诐 注诇 讛专诪讘"诐 诇讗 诪爪讗讜 诪拽讜诐 诇讚讘专 讝讛 讘转诇诪讜讚 注诇 专讘 注"讛.
讜诇注讬诇 讘讞讚讜砖讬 砖讘转 (砖讘转 讬:) 讻转讘转讬 讚专讗讬转讬 砖驻专砖讜 诪拽讜诐 诪讜爪讗 讚讘专 讝讛 讘转诇诪讜讚 注诇 专讘 诪诪讛 砖讗诪专讜 讘讞讜诇讬谉 (讞讜诇讬谉 拽讬讗:) 讚讗转诪专 讘砖诐 专讘 谞讜转谉 讟注诐 讘专 谞讜转谉 讟注诐 讗住讜专 讜诇讗讜 讘驻讬专讜砖讗 讗诪专讛 专讘 讗诇讗 诇诪讚讜 讚讘专 讝讛 诪讚讘专讬讜 砖讗诪专 注诇 讛拽注专讛 砖注砖讜 诇讜 讘讛 讛住诐 讘砖讘讬诇 注讬谞讬讜 讜讗讞专 讻讱 讛谞讬讞讜 诇讜 讘讛 转讘砖讬诇 讬讛讬讘 讟注诪讗 讻讜诇讬 讛讗讬 讜讗诐 诇讗讜 诪砖讜诐 讚谞转讻讜讜谉 诇诇诪讚 讘讝讛 讛讚讘专 讚讬谉 诇注谞讬谉 谞讜转谉 讟注诐 讘专 谞讜转谉 讟注诐 诇讗 讛讬讛 砖讞 砖讬讞讛 讻讝讜 注讬讬谉 砖诐.
讜诇讻谉 讛讻讗 砖讗诇 '诪讗讬 拽讗 诪砖诪注 诇谉?' 讚讛谉 讗诪转 砖讛讜讗 讚讘专 讞讬讚讜砖 讗讱 专讘 讗讬谉 讚专讻讜 诇砖讬讞 讘讚讘专讬诐 讻讗诇讛 砖讗讬谉 讘讜 诇讬诪讜讚 诇讚讬谞讗! 讜转讬专抓 砖讘讞讗 讚讗专抓 讬砖专讗诇 拽讗 诪砖诪注 诇谉 讜谞诪爪讗 讗讬谉 讝讜 砖讬讞讛 讘讟讬诇讛 砖诇 讞讜诇 讗诇讗 讬砖 讘讝讛 讛讚讘讜专 诪爪讜讛.
讜谞专讗讛 砖讝讛 讛讗讚诐 砖砖讬讙专 诇讘讬转 讞诪讬讜 讚讘专讬诐 讗诇讜 讛讬讛 驻拽讞 砖专诪讝 诇讘讬转 讞诪讬讜 砖讬讝讚专讝讜 讜讬诪讛专讜 讘讛讻谞转 讛谞讚讜谞讬讬讗 讻讚讬 诇注砖讜转 讛谞砖讜讗讬谉 讘诪讛专讛 讜诇讗 讬转谞讛讙讜 讘注爪诇讜转 讜讻讘讚讜转 讜诇讻讱 砖诇讞 诇讛诐 讚讘专讬诐 讗诇讜 讗砖专 讗专抓 讬砖专讗诇 诪讬讛专讛 讘讬砖讜诇诐 拽讜讚诐 讝诪谉 讛谞讛讜讙 诇讛诐 砖专诪讝 诇讛诐 讙诐 讛诪讛 讬讝讚专讝讜 讜讬诪讛专讜 讘讛讻谞转 讛谞讚讜谞讬讬讗.
讜讙诐 专诪讝 诇讛诐 讘专讗砖讬 转讬讘讜转 砖诇砖讛 讗诇讜 砖诪谉 驻砖转谉 讬讬谉 专讗砖讬 转讬讘讜转 '砖驻讬' 砖讛讜讗 专讜爪讛 诇讜诪专 讬讞讬讚讬 讚专诪讝 讘讝讛 诪讛 砖讛讜讗 专讜爪讛 诇诪讛专 讛谞砖讜讗讬谉 讘砖讘讬诇 砖讛讜讗 讬讜砖讘 讬讞讬讚讬 讘诇讗 讗砖讛.
讜讙诐 砖诇讞诐 诇讛诐 讘注爪专转 砖讛讜讗 讝诪谉 讛讗讬专讜住讬谉 砖诇 讬砖专讗诇 讻讬 讛讗讬专讜住讬谉 讛讬讜 讘注爪专转 讘讬讜诐 诪转谉 转讜专讛 讜讛谞砖讜讗讬谉 讜讛讞讜驻讛 讘诪砖讻谉. 讗讱 讬讚讜注 讻讬 诪转讞诇讛 讛讜拽讘注讛 讛讞讜驻讛 讜讛谞砖讜讗讬谉 诇讛讬讜转 讘讗专抓 讬砖专讗诇 讘讘谞讬谉 讘讬转 讛诪拽讚砖 讜专拽 讛砖诐 讬转讘专讱 诪专讜讘 讞讘转讜 讘讬砖专讗诇 讛拽讚讬诐 讗讜转讛 讘诪讚讘专 讘诪砖讻谉 讜讻诪讜 砖讗诪专讜 诇注讬诇 讚祝 住"讘 砖拽讘注讜 讬"讘 砖谞讛 诇讘谞讜 砖诇 专讘讬 砖讬诇讱 讜讬注住讜拽 讘转讜专讛 讜讗讞专 讻讱 讬砖讗 讗转 讗砖转讜 讗砖专 讗讬专住. 讗讱 讻讬讜谉 讚讗讞诇驻讜讛 拽诪讬讛 驻注诪讬诐 砖诇砖 讗诪专 讗讻谞讬住 讜讛讚专 讗讬讝讬诇 讜讛讜讛 拽讗 诪讻住讬祝 诪讗讘讜讛讬 讜讗诪专 诇讜 讘谞讬 讚注转 拽讜谞讱 讬砖 讘讱 诪注讬拽专讗 讻转讬讘 转职旨讘执讗值诪讜止 讜职转执讟指旨注值诪讜止 讘职旨讛址专 谞址讞植诇指转职讱指 (砖诪讜转 讟讜, 讬讝) 讜诇讘转专 讜职注指砖讉讜旨 诇执讬 诪执拽职讚指旨砖讈 (砖诪讜转 讻讛, 讞) 讘注讜讚诐 讘诪讚讘专.
讜讙诐 讛讜讗 讗砖专 诪讘拽砖 诪讘讬转 讞诪讬讜 诪讛讬专讜转 讛讻谞转 讛谞讚讜谞讬讬讗 讻讚讬 诇诪讛专 讛谞砖讜讗讬谉 砖诇讞 诇讛诐 讛讚讜专讜谉 讛讝讛 砖专讜诪讝 讘讜 诇讛诐 诪讛讬专讜转 讛讛讻谞讛 讘注爪专转 诇讜诪专 讗讬谉 讘讝讛 讙谞讗讬 讗诇讗 讝讻专讜 讛讗讬专讜住讬谉 砖注砖讛 诇讬砖专讗诇 讘注爪专转 讗讬讱 专爪讛 讗讞专 讻讱 诇诪讛专 诇讛诐 讛谞砖讜讗讬谉 砖诇 讗专讜住讬谉 讗诇讜.



讗指诪址专 诇值讬讛旨: 讚旨讜旨讻职转旨指讗 讚旨职诪止砖讈侄讛 讜职讗址讛植专止谉 诇指讗 讝指讻讜旨 诇指讛旨, 讗植谞指讗, 诪值讬 讬值讬诪址专 讚旨职讝指讻执讬谞指讗 诇指讛旨?. 拽砖讗 诪讛 讛砖讬讘 诇讜 注诇 讟注谞转讜 砖讟注谉 讘注讘讜专 讛诪讛讬专讜转 讚诪讛 砖诇讗 谞讻谞住讜 诪砖讛 讜讗讛专谉 讛讬讛 讝讛 诪讻讞 讙讝专讛 砖讙讝专 注诇讬讛诐 讻讱 讘注讘讜专 讛讻讗转 讛住诇注 讗讘诇 讛讜讗 诇讗 讬砖 诇讜 住讬讘讛 讗砖专 诪讜谞注转讜 诪诇讬讻谞住 讜讛专讬 讛讜讗 注讜诪讚 诇讬讻谞住! 讜诇诪讛 讬诪讛专 讜诇讗 讬诪转讬谉 注讚 砖转讘讗 诪讘专讗 讜讬注讘讜专 讘讛?
讜谞专讗讛 诇讬 讘住"讚 讻讬 讗祝 注诇 驻讬 砖讙讝专 注诇讬讛诐 砖诇讗 讬讘讜讗讜 诇讗专抓 讬砖专讗诇 讘砖讘讬诇 讛住诇注 讗讱 诪爪讬谞讜 砖诪砖讛 专讘讬谞讜 注"讛 住讜祝 讚讘专 讘拽砖 诇注讘讜专 讗转 讛讬专讚谉 讚讜拽讗 讜诪砖诐 讬专讗讛 讗转 讗专抓 讬砖专讗诇 讘砖驻转 讛讬专讚谉 讛砖谞讬转 讚讻转讬讘 (讚讘专讬诐 讙, 讻讛) 讗侄注职讘职旨专指讛 谞指旨讗 讜职讗侄专职讗侄讛 讗侄转 讛指讗指专侄抓 讛址讟旨讜止讘指讛, 砖讘拽砖 诇注讘讜专 讚讜拽讗 讜诇讗 讛专砖讛讜 诇讻讱 讗诇讗 讗诪专 诇讜: 诇止讗 转址注植讘止专 讗侄转 讛址讬址旨专职讚值旨谉 (讚讘专讬诐 讙, 讻讝) 讜转专讗讛 讗转 讛讗专抓 诪讻讗谉. 谞诪爪讗 讘诪注讘专 讛讬专讚谉 讘诇讘讚 讬砖 诪爪讜讛 讜诇讗 讝讻讜 诇讛 诪砖讛 讜讗讛专谉 讜诇讻谉 讗谞讬 诪讬讛专转讬 注诇 讛讛注讘专讛 讘诇讘讚.



专址讘旨执讬 讗址讘旨指讗, 诪职谞址砖旨讈值拽 讻旨执讬驻值讬 讚旨职注址讻旨讜止. 谞专讗讛 诇讬 讚讛讬讜 讘讗讜转讜 讝诪谉 注讜砖讬谉 诪谉 讻讬驻讬 讚注讻讜 讻诇讬诐 讜讞驻爪讬诐 讜爪讬讜专讬诐 谞讗讬谉 讻讗砖专 注讜砖讬谉 注转讛 讘讬专讜砖诇讬诐 诪谉 讗讘谞讬 讗专抓 讬砖专讗诇 讜讛讬讜 诪讘讬讗讬诐 讻诇讬诐 讗诇讜 诇讘讘诇 诇诪讻讜专 讗讜 诇诪转谞讜转 讜讻砖讛讬讛 专讘讬 讗讘讗 专讜讗讛 讗讜转诐 讛讬讛 诪谞砖拽诐 讘砖讘讬诇 讻讘讜讚 讗专抓 讬砖专讗诇.





驻谞讬 讬讛讜砖注

讙诪专讗 转"专 讘讘专讻讜转讬讛 砖诇 讗"讬 讘讬转 住讗讛 注讜砖讛 讞诪砖讛 专讬讘讜讗 讻讜专讬谉 讜讗诇 转转诪讛 讛讬讗讱 讛诪拽讜诐 讛诪讜注讟 砖诇 讞诪砖讬诐 讗诪讛 砖讛讜讗 砖讬注讜专 讘讬转 住讗讛 诪讞讝讬拽 诪拽讜诐 讛转讘讜讗讛 砖诇 讞诪砖讛 专讬讘讜讗 讻讜专讬谉 砖讛专讬 诇注讬诇 讚专砖讬谞谉 砖转讛讗 讞讟讛 诪转诪专 讜注讜诇讛 讘专讗砖 讛专讬诐 讜讛讗 讚谞拽讬讟 讛讻讗 砖讬注讜专 讘专讻转 讗"讬 讘讗讜诪讚谉 讝讛 讗注"讙 讚讗诪专讬谞谉 讘注诇诪讗 讜讻讬 拽爪讘讛 讬砖 诇讘专讻讜转讬讜 砖诇 讛拽讘"讛 讗驻"讛 诪砖诪注 诇讛讜 讚讛讗讬 拽专讗 讚讜讬讝专注 讬爪讞拽 讜讬诪爪讗 诪讗讛 砖注专讬诐 诇讗 谞讻转讘 讗诇讗 诇专诪讝 讝讛 讚讻诇 诪注砖讛 讗讘讜转 住讬诪谉 诇讘谞讬诐 讜注讜讚 砖讛专讬 讛讟注讬诪讜 讛拽讘"讛 诇讬爪讞拽 诪注讬谉 注讜讛"讘 讗诇诪讗 讚诇注讜讛"讘 谞诪讬 讛讻讬 讛讜讬 砖讬注讜专讗:





讛驻诇讗讛

讗专抓 讗专抓 讛讻谞讬住讬 驻讬专讜转讬讱 诇诪讬 讗转 诪讜爪讬讗讛 讜讻讜'. 讬砖 诇驻专砖 注"驻 诪"砖 讚讛注"讛 砖讘讞讬 讬专讜砖诇讬诐 讗转 讛' 讛诇诇讬 讗诇讛讬讱 爪讬讜谉 讻讬 讞讝拽 讜讙讜'. 注谞讬谞讜 讬讚讜注 讻讬 讛' 讛讜讗 诪讚转 讛专讞诪讬诐 讜讗诇讛讬诐 讛讜讗 诪讚转 讛讚讬谉 讜讗诪专 讻讬 讻诪讜 砖讞讬讜讘 讛砖讘讞 讘专讻转 讛讗专抓 讘讛讬讜转讬谞讜 砖诐 讻谉 专讗讜讬 诇讱 爪讬讜谉 诇讛诇诇 注诇 讗诇讛讬讱 砖讛讜讗 诪讚转 讛讚讬谉 砖讘讱 砖讞讜诪讜转讬讱 驻专讜爪讜转 讻讬 诪讛 砖讞讬讝拽 讘转讞诇讛 讘专讬讞讬 砖注专讬讱 讛讜讗 讛讬讛 讛讘专讻讛 讗砖专 讘专讱 讘谞讬讱 讘拽专讘讱 讗讘诇 讻砖讗讬谉 讘谞讬讱 讘拽专讘讱 诇诪讬 讬讞讝拽 诇讗专诪讬讬诐 讛诇诇讜. 讜讗诪专 讛砖诐 讙讘讜诇讬讱 砖诇讜诐 专"诇 讝讛 讛砖诇讜诐 砖砖诐 讛' 讘讙讘讜诇讬 讬专讜砖诇讬诐 讘讛讬讜转讬谞讜 讘讛谉 讛讜讗 讗砖专 讞诇讘 讞讬讟讬诐 讬砖讘讬注讱 诇注转讬讚 讘"讘:


砖诐 转"专 讘讘专讻讜转讬讛 讜讻讜'. 注谞讬谞讜 讛讜讗 讻讬 讻讘专 讻转讘谞讜 诇注讬诇 砖讗"讬 讛讬讗 诪讻讜讜谞转 谞讙讚 砖注专 讛砖诪讬诐 注讬谞讬 讛' 讗诇讛讬讱 讘讛 讜讛讬讗 诪拽讘诇转 讛砖驻注 讜诪讞诇拽转 诇砖讗专 讗专爪讜转. 讜讻谉 讛讜讗 讗讜诪专 讗诪转 诪讗专抓 转爪诪讞 讜爪讚拽 诪砖诪讬诐 谞砖拽祝 驻讬' 诪讗"讬 砖诪砖诐 转爪讗 转讜专讛 砖谞拽专讗转 讗诪转 讜诪砖诐 讛砖讙讞转 讛砖"讬 诇讚讜谉 讛注讜诇诐. 讙诐 讛' 讬转谉 讛讟讜讘 讻砖讛拽讘"讛 诪砖驻讬注 诪拽讘诇转 转讞诇转 讛砖驻注 诪谉 讛砖诪讬诐 讜诪砖诐 讛讬讗 诪转驻砖讟讜转. 讜讬砖 诇驻专砖 讘讚专讱 专诪讝 讻讬 讗诪专讜 讻诇 讛注讜诇诐 砖讬转 讗诇驻讬 驻专住讬 讜讗"讬 讛讜讗 讚' 诪讗讜转 驻专住讬 讞诇讜拽 讛注讜诇诐 诇专爪讜注讜转 砖诇 讚' 诪讗讜转 驻专住讬 转诪爪讗 讞诪砖讛 注砖专 专爪讜注讜转 讞诇讜拽 讗讜转谉 讙"讻 诇专讞讘谉 转诪爪讗 讟"讜 专爪讜注讜转 注诇 讟"讜 专爪讜注讜转 讜讛讜讗 砖谞讬 诪讗讜转 讜注砖专讬诐 讜讞诪砖讛 专爪讜注讜转 砖讻诇 专爪讜注讛 讛讜讗 转' 注诇 转' 讜讞诇拽 讗讞讚 诪讛诐 讛讜讗 讗"讬. 讛专讬 砖讗专抓 讬砖专讗诇 讘讘专讻转讛 讛讬讗 诪讞诇拽转 诇专讻"讚 驻注诪讬诐 讻诪讜转讛. 讜讝讛讜 诇讚专讱 驻注诪讬讜 专"诇 专讻"讚 驻注诪讬诐 讻诪讜转讛. 讜拽"诇:





砖注专讬 转讜专转 讘讘诇

(拽讬讘 讗) 讗谞讬 专讗讬转讬 讘讘拽注转 讘讬转 砖讗谉 讜讻讜'.鈥斪⒆�' 驻讬专砖"讬. 讜讛谞讛 讻讗谉 诪讘讜讗专, 砖讻诇 讗专抓 讬砖专讗诇 诪注讜诇讛 讛专讘讛 诪讘讬转 砖讗谉. 讜驻诇讗 砖讘注讬专讜讘讬谉 (讬讟 讗) 讗讬转讗: "讙谉 注讚谉 讗专"诇 讗诐 讘讗"讬 讛讬讗 讘讬转 砖讗谉 驻转讞讛". 讜驻讬专砖"讬, 砖驻讬专讜转讬讛 诪转讜拽讬诐 诪讻诇 讗"讬. 讜讻谉 讘讬专讜砖诇诪讬 讘讻讜专讬诐 住驻"讗 讗讬转讗, 讚讘讬转 砖讗谉 讛讬讗 注讬拽专 讝讘转 讞诇讘 讜讚讘砖 砖讘讗"讬. 讜注讜讚 讘讘"专 驻爪"讞 讗讜转 讻讘 讗"专 诇讜讬 注诇 讛讛讬讗 转讞讜诐 讘讬转 砖讗谉 讜砖诪讛 讻谞专转. 讜砖诐 诪讘讜讗专, 讚讻谞专转 讛讬讬谞讜 讙谞讜住专 讘诇砖讜谉 讗专诪讬转. 讜讘讘专讻讜转 (诪讚 讗) 讚驻讬专讜转 讙讬谞讜住专 讞砖讜讘讬诐 讜诪转讜拽讬诐 诪讗讚. 讜讗讜诇讬 谞讗诪专 讚驻讬专讜转 讗讬诇谞讜转 讘讬转 砖讗谉 讛诐 砖诪谞讬诐 讜讟讜讘讬诐 讜诪转讜拽讬诐 讜诪专讜讘讬诐 诪讻诇 讗"讬, 讗讘诇 转讘讜讗讜转 砖讚讜转讬讛 讗讬谞谉 讟讜讘讜转 讻诇 讻讱 讻诪讜 讘砖讗专 讗"讬; 砖讬砖 诪拽讜诪讜转 砖诪讙讚诇讬诐 讗讬诇谞讜转 讟讜讘讬诐 讜驻讬专讜转 讛专讘讛 讜诪转讜拽讬诐 讜讗讬谞诐 讟讜讘讬诐 诇转讘讜讗讜转 讛砖讚讛, 讜讬砖 诪拽讜诪讜转 诇讛讬驻讱, 砖讟讜讘讬诐 诇转讘讜讗讜转 讜讗讬谞诐 讟讜讘讬诐 诇注爪讬 驻专讬.


讘讚讘专讬 诪讛专"诐 砖讘讞讚讜砖讬 讗谞砖讬 砖诐 讘住讜祝 讛诪专讚讻讬 讬砖 讟"住 讜讻爪"诇: 讻讬爪讚 讛讝讜讝 讛讜讗 砖砖 诪注讛 讻住祝, 讛诪注讛 讛讜讗 讗专讘注 讙专讛 砖诇 砖诪谞讛 驻专讜讟讜转, 谞诪爪讗 讻"讛 讝讜讝 拽"谞 诪注讛, 讜砖讘注讛 讜诪讞爪讛 诪注讛 讛讜讗 砖拽专讗讜 讛住驻专 讙讚讜诇, 讜讛讜讗 讛谞拽专讗 讝讛讘 讘诇砖讜谞谞讜. 谞诪爪讗 砖' 讙专讛 讛诐 注砖专 讙讚讜诇讬诐, 转"专 讙专讛 讛专讬 讻' 讙讚讜诇讬诐 讜讛诐 砖谞讬 驻专讞讬 讝讛讘 讜砖谞讬 讚讜拽讟 砖诇 讻住祝, 砖讛专讬 讛驻专讞 讛讜讗 讬"讘 讚讬谞专 砖诇 砖砖 诪注讬谉 砖讛谉 注"讘 诪注讬谉 砖讛谉 注讜砖讬谉 注砖专讛 讝讛讜讘讬诐 驻讞讜转 讚讜拽讟 砖讛讜讗 讬"讘 讙专讛 讜讻讜'.


讘讬讗讜专 讚讘专讬讜: 讛驻专讞 讛讜讗 讬"讘 讚讬谞专 讗讜 讝讜讝讬诐 砖讘转诇诪讜讚. 讛讚讬谞专 - 讘' 讚讜拽讟, 讛讚讜拽讟 - 讙' 诪注讜转 砖讘转诇诪讜讚, 讛诪注讛-讚' 讙专讛 砖讛讜讗 讛讗讬住专 砖讘转诇诪讜讚, 讜讛讙专讛 - 讚' 砖注讜专讜转, 讜讛砖注讜专讛 - 讘' 驻专讜讟讜转 砖讘转诇诪讜讚. 讜讛讙讚讜诇 讗讜 讛讝讛讘 讛讜讗 砖讘注 诪注讜转 讜诪讞爪讛. 讜注讬' 讘砖讜"转 讞讜讟 讛砖谞讬 住讬' 爪讝, 砖讛砖讬讙 注诇 住讜祝 讚讘专讬 诪讛专"诐 讻讗谉.

